ফজলুল হক মুসলিম হল

ফজলুল হক মুসলিম হল ঢাকা বিশ্ববিদ্যালয়ের অন্যতম প্রাচীন আবাসিক হল। ফজলুল হক মুসলিম হল ১৯৪০ সালে প্রতিষ্ঠিত হয় এবং অবিভক্ত বাংলার প্রাক্তন প্রধানমন্ত্রী একে ফজলুল হকের নামে এর নামকরণ করা হয়। ফজলুল হক ঢাকা বিশ্ববিদ্যালয় প্রতিষ্ঠায় প্রধান ভূমিকা পালন করেছিলেন। ১৬ জুন ১৯৭২ সালে, ঢাকা বিশ্ববিদ্যালয়ের সিন্ডিকেট হলের নাম থেকে "মুসলিম" শব্দটি সরিয়ে দেয়। এ সিদ্ধান্তকে আদালতে চ্যালেঞ্জ জানিয়েছিলেন অ্যাডভোকেট শামসুল আলম। ২০০৪ সালের ১ মার্চ, বাংলাদেশ হাই কোর্ট বিশ্ববিদ্যালয় কর্তৃপক্ষকে হলের নামে "মুসলিম" অন্তর্ভুক্ত করে মূল নামটি পুনঃস্থাপনের নির্দেশ দেয়। ভাষাবিদ ডাঃ মুহম্মদ শহীদুল্লাহ হলের প্রথম প্রাধ্যক্ষ ছিলেন। প্রফেসর ড. শাহ মোঃ মাসুম হলের বর্তমান প্রাধ্যক্ষ । হলটি দুটি আবাসিক ভবন নিয়ে গঠিত: তিন তলা মূল ভবন পাঁচতলা দক্ষিণ ভবন হলটিতে বিভিন্ন বিষয়ের বই নিয়ে একটি পাঠাগার রয়েছে। গ্রন্থাগারটি অনাবাসিকসহ আবাসিক শিক্ষার্থীদের জন্য প্রতি কার্যদিবসে উন্মুক্ত থাকে। বিশ্ববিদ্যালয়ের তহবিল থেকে প্রতি শিক্ষাবর্ষে নতুন বই কেনা হয়। প্রতি বছর বার্ষিক খেলাধুলার আয়োজন করা হয়। ১৪ই ডিসেম্বর বুদ্ধিজীবী দিবসে একমাত্র এই হলেই রাত ১২ ঘটিকায় পুরো হল জুড়ে মোমবাতি প্রজ্জ্বলন করে বুদ্ধিজীবীদের স্মরণ করা হয়। ফজলুল হক মুসলিম হলে বিতর্ক সংগঠন এফ. এইচ হল ডিবেটিং ক্লাব বার্ষিক জাতীয় বিজ্ঞান বিতর্ক উৎসব আয়োজন করে। "একের রক্ত অন্যের জীবন,রক্তই হোক আত্নার বাঁধন"- এই স্লোগান কে লালন করে স্বেচ্ছায় রক্তদাতাদের সংগঠন 'বাঁধন' এর ইউনিট রয়েছে এই হলে। 'ফজলুল হক মুসলিম হল বাঁধন ইউনিট' কে বাঁধন সংগঠটির আতুরনিবাস বলা হয়। বাংলাদেশ ছাত্রলীগের প্রতিষ্ঠাকালীন হল হিসাবে সারা দেশে এই হলের সুনাম রয়েছে। তবে বিভিন্ন সময় হলে ছাত্রলীগের নেতাকর্মীরা ছাত্র নির্যাতনের ঘটনা ঘটিয়েছে। এছাড়া তাদের নামে চাঁদাবাজি এবং সিট দখল কেন্দ্রিক মারামারি ও সংঘর্ষ ঘটনাও রয়েছে। হল প্রধান ভবন প্রোভস্ট অফিস - ফজলুল হক মুসলিম হল - ঢাকা বিশ্ববিদ্যালয় ঢাকা বিশ্ববিদ্যালয় প্রাণিবিদ্যা বিভাগ থেকে দৃশ্য মুক্তমঞ্চ, সাংস্কৃতিক ক্রিয়াকলাপের একটি স্থান হলের প্রবেশদ্বার ফজলুল হক মুসলিম হল মূল ভবনের ফটক "বঙ্গবন্ধুর স্মৃতিধন্য ঢাকা বিশ্ববিদ্যালয়ের ফজলুল হক হল"। প্রথম আলো। ১৭ মার্চ ২০১৯। সংগ্রহের তারিখ ২৭ নভেম্বর ২০১৯।  "Fazlul Huq Muslim Hall" (ইংরেজি ভাষায়)। ঢাকা বিশ্ববিদ্যালয়। সংগ্রহের তারিখ ৫ আগস্ট ২০১৮।  "Sher-e-bangla contribution for establishing DU"। The Independent (ইংরেজি ভাষায়)। ৬ আগস্ট ২০১৫। সংগ্রহের তারিখ ৫ আগস্ট ২০১৮।  "HC orders to add 'Muslim' with Fazlul Huq Hall" [ফজলুল হক হলের সাথে 'মুসলিম' যুক্ত করার নির্দেশনা হাইকোর্টের] (ইংরেজি ভাষায়)। সংগ্রহের তারিখ ২০১৮-০৮-০৬।  "Halls of Dhaka University"। theindependentbd.com (ইংরেজি ভাষায়)। সংগ্রহের তারিখ ২০১৮-০৮-০৬।  Nation, The New। "Annual Sports of Fazlul Haque Muslim Hall of DU held"। The New Nation (ইংরেজি ভাষায়)। ২০২১-১১-২৯ তারিখে মূল থেকে আর্কাইভ করা। সংগ্রহের তারিখ ২০২১-১১-২৯।  "ঢাবি ফজলুল হক মুসলিম হলের বার্ষিক ক্রীড়া"। www.alokitobangladesh.com। দৈনিক আলোকিত বাংলাদেশ। ১৬ জানুয়ারি ২০১৯। সংগ্রহের তারিখ ২৭ নভেম্বর ২০১৯।  "বিজ্ঞান বিতর্কে চ্যাম্পিয়ন ঢাবি বঙ্গমাতা ডিবেটিং ক্লাব"। banglanews24.com। ১৩ মে ২০১৮। সংগ্রহের তারিখ ২৭ নভেম্বর ২০১৯।  "Bulletin Board"। The Daily Star (ইংরেজি ভাষায়)। ২০১৮-০৫-২৪। সংগ্রহের তারিখ ২০২১-১১-২৯।  Dhakatimes24.com। "জাতীয় বিজ্ঞান বিতর্ক উৎসবে চ্যাম্পিয়ন ঢাবির মুহসীন হল"। Dhakatimes News। সংগ্রহের তারিখ ২০২২-০৯-২৬।  প্রতিবেদক, নিজস্ব। "ছাত্রলীগ ও আওয়ামী লীগের প্রতিষ্ঠা"। দৈনিক প্রথম আলো। সংগ্রহের তারিখ ২০২৩-০৩-০৫। [স্থায়ীভাবে অকার্যকর সংযোগ] "৮ মাসে ছাত্রলীগের নির্যাতনের শিকার ২৬ শিক্ষার্থী"। thedailycampus.com। সংগ্রহের তারিখ ২০২৩-০৩-০৫।  "দোকান কর্মচারীকে ঢাবি হলে আটকে রেখে নির্যাতন, চাঁদা দাবি"। Bangla Tribune। ২০২৩-০৩-০৫ তারিখে মূল থেকে আর্কাইভ করা। সংগ্রহের তারিখ ২০২৩-০৩-০৫।  প্রতিবেদক। "ঢাবির ফজলুল হক হলে ছাত্রলীগের দুই পক্ষে সংঘর্ষ, যোগ দিয়েছিলেন শহীদুল্লাহ হলের নেতা-কর্মীরাও"। দৈনিক প্রথম আলো। সংগ্রহের তারিখ ২০২৩-০৩-০৫।  ফজলুল হক মুসলিম হলের প্রাক্তন ছাত্র সমিতি ঢাকা বিশ্ববিদ্যালয়ের অফিসিয়াল ওয়েবসাইট